1989R2159 — DA — 26.01.2002 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2159/89

af 18. juli 1989

om fastsættelse af gennemførelsesbestemmelser til de særlige foranstaltninger for nødder og johannesbrød, der er fastsat i afsnit IIA i forordning (EØF) nr. 1035/72

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grønsager ( 1 ), senest ændret ved forordning (EØF) nr. 1119/89 ( 2 ), særlig artikel 14g,

under henvisning til Rådets forordning (EØF) nr. 1676/85 af 11. juni 1985 om regningsenhedens værdi og om de omregningskurser, der skal anvendes i den fælles landbrugspolitik ( 3 ), senest ændret ved forordning (EØF) nr. 1636/87 ( 4 ), særlig artikel 5, stk. 3, og

ud fra følgende betragtninger:

Afsnit IIa i forordning (EØF) nr. 1035/72 indeholder flere særlige foranstaltninger for at råde bod på de vanskelige produktions- og afsætningsforhold for visse nødder og johannesbrød; den fastsatte støtte ydes til producentorganisationer, der har opnået en særlig anerkendelse, og som har indsendt en plan for forbedring af kvaliteten og markedsføringen, der er godkendt af den kompetente nationale myndighed;

det bør præciseres; at den særlige anerkendelse ikke er betinget af en tidligere anerkendelse givet i medfør af artikel 13 i forordning (EØF) nr. 1035/72; den gives uafhængigt af sidstnævnte, såfremt de særlige betingelser for den er overholdt;

betingelserne for anerkendelse skal give rimelig sikkerhed for, at de producentorganisationer, der modtager fællesskabsstøtte, ved deres aktivitets omfang og varighed og ved selve deres funktionsmåde vil bidrage til den tilstræbte forbedring af produktions- og afsætningsforholdene for de pågældende produkter; for at sikre en mindstegrad af stabilitet for disse producentorganisationer bør der ud fra de særlige forhold i de forskellige områder af Fællesskabet fastsættes nedre grænser for antal medlemmer og for de producerede mængder nødder og johannesbrød; med samme målsætning for øje er det nødvendigt at kræve, at disse organisationer i deres vedtægter har præcise klausuler, der sikrer producenterne herredømme over beslutningerne og kontrol med organisationens virke, samt klausuler og sanktioner for overtrædelser af de aftalte regler;

for at sikre en effektiv og korrekt forvaltning bør medlemsstatens og Fællesskabets bidrag til finansieringen af planerne for forbedring af kvaliteten og markedsføringen begrænses til finansiering af specialiserede nødde- og johannesbrødplantager og ikke omfatte rent marginale beplantninger; der bør for hvert produktionsområde fastsættes et mindsteareal for den specialiserede plantage;

de typer aktioner, som projekterne kan omfatte, navnlig med henblik på at forbedre produktionens kvalitet i overensstemmelse med artikel 14d i forordning (EØF) nr. 1035/72, bør defineres; selv om det påhviler den nationale myndighed at godkende planerne, bør der ved et samråd og et administrativt samarbejde med Kommissionen med henblik på at sikre målsætningerne i reglerne åbnes mulighed for, at Kommissionen i givet fald kan anmode om ændringer i udkastet til planen og endog modsætte sig ydelse af finansiel støtte såvel fra medlemsstaten som fra Fællesskabet;

de aktioner, der tager sigte på at udvide og forbedre forbruget og anvendelsen af nødder og johannesbrød i Fællesskabet, og som Fællesskabet yder finansiel støtte til, bør præciseres; med henblik herpå bør de forelagte projekter indebære garantier med hensyn til deres betydning for Fællesskabet, aktionernes effektivitet og deres direkte eller indirekte indvirkning på forøgelsen af forbruget og produkternes anvendelse; projekterne bør fremlægges af erhvervsorganisationer eller -sammenslutninger, der har en ubestridelig faglig erfaring, eller som repræsenterer de pågældende erhvervsgrene; bortset fra de undtagelser, som Kommissionen indrømmer, kan den omstændighed, at arbejdets direkte gennemførelse eller styring varetages af den organisation eller sammenslutning, der har indgivet planen, give sikkerhed for, at Kommissionens medkontrahent forpligter sig seriøst; det bør præciseres, at de nærmere regler for forpligtelsernes opfyldelse skal nedfældes i en kontrakt;

der bør fastsættes visse generelle regler og finansieringsregler for den støtte, der finansieres af EUGFL Garantisektionen, på de betingelser, der er fastsat i afsnit IIa i forordning (EØF) nr. 1035/72; Fællesskabets tilskud kan under alle omstændigheder først udbetales af medlemsstaten efter eller allertidligst samtidig med udbetalingen af den nationale støtte efter gennemførelse af passende kontrol;

det bør fastsættes, at støtten til planer for forbedring af kvaliteten og markedsføringen udbetales én gang om året på grundlag af det arbejde, der rent faktisk er gennemført i overensstemmelse med den godkendte plan; ved omregning til national valuta af det maksimumsbeløb pr. ha, der er fastsat i Rådets forordning (EØF) nr. 790/89 ( 5 ), anvendes den landbrugsomregningskurs, der gælder den første dag i hvert produktionsår, ifølge forordning (EØF) nr. 1676/85;

iværksættelsen af de forskellige særlige foranstaltninger indebærer en forpligtelse for den støttemodtagende producentorganisation til at fremsende detaljerede og præcise oplysninger ifølge en fastlagt tidsplan til den myndighed, som medlemsstaten har udpeget for at myndigheden kan kontrollere, at producentorganisationen overholder de indgåede forpligtelser;

den informationspligt, der påhviler støttemodtageren, kan ikke i sig selv sikre en korrekt gennemførelse af foranstaltningerne; det er derfor nødvendigt at fastlægge den kontrol af bilag samt kontrol på stedet, som den nationale myndighed skal foretage for de forskellige former for støtte, der er fastsat i ovennævnte forordnings afsnit IIa;

der bør fastsættes passende sanktioner for de alvorlige overtrædelser af de forpligtelser, der gælder i henhold til forordning (EØF) nr. 1035/72 eller i nærværende forordning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grønsager —

UDSTEDT FØLGENDE FORORDNING: